MANU KAEWA: To tatau ake reo…e ora tonu ake i tawahi? July 3, 2014

Kua kitea e au – i puta mai te Rautaki Reo Maori hou i te wiki nei. Kaore ano ahau e taea ai te panui engari he patai taku. Pehea tatau e mahi tahi kia ora tonu ai i te reo nei mo ngai Maori i tipu ake e tawahi ana? Penei i aku tamariki? Kia tipu ake taku potiki i Amerika. Kua wehe maua ko tona Mama (no Amerika a ia), a, ka noho tonu au i konei, i Amerika, hai Papa mona. Mai i te wa i whanau mai, ka korero atu au ki a ia i te reo Maori anake. Ka korero au ki ona tuahine i te Maori anake hoki i a raua e tipu ake ana, engari i tipu ake raua i Aotearoa (he Mama ke raua). Ko te tino patai, pehea tana reo ina ko ahau anake e korero atu ana ki a ia i te reo nei? Kaore au i mohio te whakautu. Inaianei e maha ana nga rauemi e watea ana i te ipurangi ki te awhina mai i a au, pera i nga hotaka kua whakaputaina e te Teihana Maori. Engari, kaore ana hoa e korero i te reo nei. Kaore a ia e rongo ki tenei reo i te nuinga o te wa i konei. Koinei tetahi o nga tino raru mo nga tangata e noho tawahi ana. Pera i nga Hainamana, i nga Iniana, i nga mea, i nga mea. Engari, ahua rereke te haere o tera raru ma ratau, na te mea he ngawari ki te rongo ki era reo i konei. Tokomaha o nga kaikorero o era reo e noho ana i konei i Amerika. Koina te tino rereketanga.Ruarua noa iho o tatau, nga tangata Maori, e noho ana i konei. Ina, ma te tokomahatanga o nga tangata Maori e tipu ake e tawahi ana inaianei, koinei tetahi o nga tino patai mo tatau, ngai Iwi Maori. Ruarua noa iho o tatau e taea ai to tatau reo te korero. Engari, etahi o tatau (nga kaikorero) e noho tawahi ana. A, etahi – penei i a au – e kore e taea te hoki atu ki a Aotearoa a te wa nei. Na, ka tipu ake aku tamariki e tawahi ana. Ka aha tatau? Pehea tatau ki te mahi tahi ki te awhina i to tatau reo ki te ora tonu ake mo nga tangata Maori i tipu ake ana i tawahi?

He aha o koutou whakaaro?